Sodba Splošnega sodišča (prvi senat) z dne 16. decembra 2016 –

Japan Airlines/Komisija

(Zadeva T‑36/11)

„Konkurenca — Omejevalni sporazumi — Evropski trg letalskega tovornega prevoza — Sporazumi in usklajena ravnanja v zvezi z več sestavnimi deli cen za storitve letalskega tovornega prevoza (uvedba dodatnih taks za gorivo in varnost, neplačilo provizije od dodatnih taks) — Člen 101 PDEU, člen 53 Sporazuma EGP in člen 8 Sporazuma med Skupnostjo in Švico o letalskem prometu — Obveznost obrazložitve“

1. Ničnostna tožba — Razlogi — Bistvena kršitev postopka — Neobstoj ali nezadostnost obrazložitve — Sodni preizkus po uradni dolžnosti (člena 263 PDEU in 296 PDEU) (Glej točko 27.)

2. Akti institucij — Obrazložitev — Obveznost — Obseg — Odločba o uporabi pravil o konkurenci — Sklep Komisije o ugotovitvi kršitve in naložitvi globe — Zahteve, ki izhajajo iz načela učinkovitega sodnega varstva — Jasnost in natančnost izreka odločbe (člena 101(1) PDEU in 296 PDEU; Sporazum EGP, člen 53; Sporazum ES-Švica o letalskem prometu, člen 8; Uredba Sveta št. 1/2003, člena 2 in 23(5)) (Glej točke od 30 do 34.)

3. Konkurenca — Upravni postopek — Odločba Komisije o ugotovitvi kršitve — Opredelitev sankcioniranih kršitev — Opredelitev oseb, ki so predmet odločbe — Prednost izreka pred obrazložitvijo (člena 101(1) PDEU in 296 PDEU; Sporazum EGP, člen 53; Sporazum ES-Švica o letalskem prometu, člen 8; Uredba Sveta št. 1/2003, člen 2) (Glej točko 35.)

4. Omejevalni sporazumi — Prepoved — Neposredni učinek — Pravica posameznikov zahtevati odškodnino za nastalo škodo — Podrobna pravila za izvrševanje — Kršitve, ki so predmet sklepa Komisije — Zavezujoča narava odločbe za nacionalna sodišča — Obseg — Pomembnost jasnosti in natančnosti izreka odločbe (člena 101(1) PDEU in 296 PDEU; Sporazum EGP, člen 53; Sporazum ES-Švica o letalskem prometu, člen 8; Uredba Sveta št. 1/2003, člena 2 in 16(1)) (Glej točke od 36 do 42.)

5. Omejevalni sporazumi — Sporazumi in usklajena ravnanja, ki pomenijo enotno kršitev — Podjetja, ki bi jim bilo mogoče očitati kršitev, ki jo tvori sodelovanje pri globalnem omejevalnem sporazumu — Merila — Enoten cilj in celovit načrt (člen 101(1) PDEU; Sporazum EGP, člen 53; Sporazum ES-Švica o letalskem prometu, člen 8; Uredba Sveta št. 1/2003, člen 2) (Glej točki 57 in 62.)

6. Akti institucij — Obrazložitev — Obveznost — Obseg — Odločba o uporabi pravil o konkurenci — Sklep Komisije o ugotovitvi kršitve in naložitvi globe — Notranja protislovja odločbe — Posledice — Razglasitev ničnosti — Pogoji — Poseg v pravico sankcioniranega podjetja do obrambe — Nezmožnost sodišča Unije, da izvaja nadzor (člena 101(1) PDEU in 296 PDEU; Sporazum EGP, člen 53; Sporazum ES-Švica o letalskem prometu, člen 8; Uredba Sveta št. 1/2003, člen 2) (Glej točke 60, od 77 do 79, 85 in 86.)

7. Akti institucij — Obrazložitev — Obveznost — Obseg — Odločba o uporabi pravil o konkurenci — Odprava pomanjkljivosti v obrazložitvi med sodnim postopkom — Nedopustnost (člena 101(1) PDEU in 296 PDEU; Sporazum EGP, člen 53; Sporazum ES-Švica o letalskem prometu, člen 8; Uredba Sveta št. 1/2003, člen 2) (Glej točki 83 in 84.)

Predmet

Predlog za razglasitev ničnosti Sklepa Komisije C(2010) 7694 final z dne 9. novembra 2010 v zvezi s postopkom na podlagi člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o letalskem prometu (zadeva COMP/39258 – Letalski tovorni prevoz) in podredno, za znižanje zneska globe, naložene tožeči stranki in družbi Japan Airlines Corp.

Izrek

1. Sklep Komisije C(2010) 7694 final z dne 9. novembra 2010 v zvezi s postopkom na podlagi člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o letalskem prometu (zadeva COMP/39258 – Letalski tovorni prevoz) se v delu, v katerem se nanaša na družbi Japan Airlines Co. Ltd in Japan Airlines Corp., razglasi za ničen.

2. V preostalem se tožba zavrne.